text: Escola Municipal de Música de Banyoles | Pàgina 3
  Reunió general de presentació del curs 2018-2019
  27/08/2018 / EMMB	/ Deixa un comentari
  L'agost ja s'acaba i us convoquem a la reunió general de presentació del curs, que tindrà lloc el proper dimecres 5 de setembre a les 19:30 h a l'Auditori de l'Ateneu. Serà l'ocasió de donar-vos la benvinguda i exposar-vos els objectius d'aquest nou curs, així com informacions més pràctiques i puntuals. Us enviem per correu electrònic la convocatòria.
  Tanmateix, us recordem que el curs s'iniciarà el dimecres 12 de setembre i seguirà el calendari escolar municipal.
  Si teniu qualsevol dubte o consulta, podeu consultar els llistats a l'apartat Documents d'aquest blog o adreçar-vos a la Secretaria de l'escola que estarà oberta a partir del 3 de setembre.
  Us esperem amb moltes ganes d'aquest curs que està a punt de començar! Fins aviat!!!
  Compra-venda d'instruments de segona mà
  25/07/2018 / EMMB	/ Deixa un comentari
  Si esteu buscant algun instrument de segona mà o us interessa vendre'n algun, recordeu que l'Associació de Famílies de l'EMMB gestiona un banc d'instruments. Podeu consultar-lo aquí.
  Si us voleu posar en contacte amb l'afa, afaemmb@gmail.com
  Avui comença…. el FemJazz!
  24/05/2018 24/05/2018 / EMMB	/ Deixa un comentari
  A partir d'avui i fins el diumenge, es celebrarà a Banyoles el 25è Festival d'Emergències Musicals, el FemJazz!
  En aquesta edició, el festival s'ha obert a més estils que mai i hi trobareu concerts de moltes de les branques del jazz i els seus derivats: free jazz, funk, jazz modern, latin jazz, fusió amb música brasilera, lindy-hop, bebop… Tots els noms del cartell són talents emergents de l'escena jazzística catalana.
  I entre tots aquests talents, els alumnes de combo de l'EMMB! que hi participaran el diumenge a les 12 h al Parc de la Muralla, al concert de combos. No us ho perdeu!
  Us animem a assistir-hi de públic, estudiar música també vol dir anar de concerts! així que a gaudir-ne!!!!
  At the watergate, ja hem tornat!
  15/05/2018 / EMMB	/ Deixa un comentari
  Ja hem tornat a casa, cansats i cansades però amb tota la satisfacció i l'orgull per la feina ben feta! Enhorabona a la Jove Orquestra de Banyoles Batenvic, a la Banyoles Big Band i al Cor Gran. Felicitats a l'alumnat i al professorat per la implicació, energia i música d'aquests dies!
  Aviat compartirem imatges i vídeos d'aquests dies @atthewatergate!
  Colònies de la Jove Orquestra de Banyoles, secció Balma
  27/04/2018 / EMMB	/ Deixa un comentari
  El cap de setmana els alumnes de la Jove Orquestra de Banyoles, secció de corda i vent, fan fer una estada de dos dies a la casa de colònies Els Refugis (Serinyà) on van treballar de valent el repertori d'aquest curs en un entorn, com veureu, fantàstic.
  Dissabte van fer un joc de nit i l'estada va acabar el diumenge amb un concert davant dels familiars i amics. Dos dies plens de música, bons moments i molt companyerisme!